Tagi kölcsönt akkor van lehetőséged felvenni, ha nem szeretnéd megszüntetni a számládat, illetve még nem telt le az első 10 év, de szükséged van a pénzedre. Ehhez legalább 3 éves tagság szükséges és legfeljebb a megtakarításaid 30 százalékának az értékében igényelhetsz kölcsönt, amelynek maximum 1 év lehet a futamideje. Fontos feltétel még, hogy ne legyél adós más kölcsönben. A tagi kölcsön kamata a jegybanki alapkamat + 5 százalék. Ha a hitelt nem fizeted vissza időben, akkor annak összege a meglévő megtakarításaidból kerül levonásra a büntetőkamatokkal együtt.